b'\n_START_ARTICLE_\nRudolf Lassel\n_START_SECTION_\nBiografie\n_START_PARAGRAPH_\nRudolf Lassel s-a n\xc4\x83scut \xc3\xaentr-o familie care a pre\xc8\x9buit foarte mult cultura \xc8\x99i avea s\xc3\xa3-l determine de mic s\xc3\xa3 se ocupe de \xc3\xaenv\xc3\xa3\xc8\x9barea pianului \xc8\x99i apoi a teoriei muzicale. La gimnaziul evanghelic (azi Liceul Teoretic \xe2\x80\x9eJohannes Honterus\xe2\x80\x9d), pe care l-a absolvit \xc3\xaen anul 1880, Rudolf Lassel a scris deja primele compozi\xc8\x9bii prin anii 1876-1877 (compozi\xc8\x9bii pentru pian din sfera muzicii de dans). Dup\xc3\xa3 bacalaureat, Lassel a plecat la Leipzig pentru a studia teologia \xc8\x99i psihologia. Dup\xc3\xa3 un an \xc3\xaens\xc3\xa3, a renun\xc8\x9bat la aceste materii \xc8\x99i s-a \xc3\xaenscris la Conservatorul de Muzic\xc3\xa3 (1881). Printre studen\xc8\x9bii prezen\xc8\x9bi la Leipzig odat\xc3\xa3 cu Lassel \xc3\xaei putem g\xc3\xa3si \xc8\x99i pe bra\xc8\x99ovenii Gheorghe Dima \xc8\x99i Iacob Mure\xc8\x99ianu. \xc3\x8entoarcerea lui Lassel \xc3\xaen Transilvania a avut loc \xc3\xaen 1883, dup\xc4\x83 primirea diplomei de absolvire._NEWLINE_P\xc3\xa2n\xc3\xa3 s\xc3\xa3 primeasc\xc3\xa3 postul de organist la Biserica Neagr\xc3\xa3, Lassel a fost profesor la gimnaziul evanghelic din Bistri\xc8\x9ba, unde, \xc3\xaen cei doi ani de activitate, a reu\xc8\x99it s\xc3\xa3 ridice nivelul muzical, mai ales \xc3\xaen domeniul vocal. Dintre primele m\xc3\xa3suri care au \xc3\xaembun\xc3\xa3t\xc3\xa3\xc8\x9bit calitatea muzicii de org\xc3\xa3 consemn\xc3\xa3m adoptarea unui repertoriu mult mai vast axat pe doi poli importan\xc8\x9bi: muzica lui J.S. Bach \xc8\x99i muzica romantic\xc3\xa3 (atunci contemporan\xc3\xa3). Calit\xc3\xa3\xc8\x9bile de organist ale lui Lassel au fost imediat remarcate \xc8\x99i astfel instrumentul din Biserica Neagr\xc3\xa3 a putut din nou s\xc3\xa3 r\xc3\xa3sune la posibilit\xc3\xa3\xc8\x9bile sale reale. Postludiul dup\xc3\xa3 slujb\xc3\xa3 a primit o \xc3\xaensemn\xc3\xa3tate mult mai mare, fiind anun\xcb\x9bat cu c\xc3\xa2teva zile \xc3\xaen avans \xc3\xaen paginile ziarului Kronst\xc3\xa4dter Zeitung. Spre deosebire de programele de ast\xc3\xa3zi, concertele de org\xc3\xa3 din acea vreme au inclus deseori doar p\xc3\xa3r\xc8\x9bi dintr-o compozi\xc8\x9bie. Transcrierile diferitelor teme din alte genuri muzicale s-au bucurat de o mare popularitate. Calitatea de bun improvizator la org\xc3\xa3 al lui Rudolf Lassel este ast\xc3\xa3zi principalul handicap pentru a-l cunoa\xc8\x99te mai bine pe planul compozi\xc8\x9biilor de org\xc3\xa3. Din p\xc3\xa3cate sunt p\xc3\xa3strate doar cele dou\xc3\xa3 compozi\xc8\x9bii mari: Preludiul \xc8\x99i fuga \xc3\xaen do minor \xc8\x99i Fantezia pe coralul Ein\xc2\xb4 feste Burg ist unser Gott (O cetate puternic\xc3\xa3 este Dumnezeul nostru). Un preludiu de coral pe tema Te Deum (Grosser Gott wir loben dich/Dumnezeu mare Te l\xc3\xa3ud\xc3\xa3m) \xc8\x99i 121 de preludii mici de coral sunt incluse \xc3\xaen cartea de corale publicat\xc3\xa3 \xc3\xaen anul 1900, la Sibiu. Orga a fost folosit\xc3\xa3 \xc8\x99i \xc3\xaen dou\xc3\xa3 compozi\xc8\x9bii importante ca instrument principal: Die Leidensgeschichte unseres Herrn (Patimile dup\xc3\xa3 Matei) \xc8\x99i Busslied(C\xc3\xa2ntecul c\xc3\xa3in\xc8\x9bei). _NEWLINE_Contactele sale cu Casa Regal\xc3\xa3 de la Bucure\xc8\x99ti au \xc3\xaenceput odat\xc3\xa3 cu concertele de pian \xc8\x99i org\xc3\xa3 din Castelul Pele\xc8\x99, unde a c\xc3\xa2ntat pentru regina Elisabeta. Dou\xc3\xa3 dintre poeziile ei au fost transpuse pe muzic\xc3\xa3 de Lassel. Construc\xc8\x9bia orgii Rieger din castelul Pele\xc8\x99 este de asemenea legat\xc3\xa3 de numele lui Rudolf Lassel._NEWLINE_\xc3\x8entreaga sa activitate muzical\xc3\xa3 a gravitat \xc3\xaen jurul Bisericii Negre. Corul de elevi \xc3\xaenfiin\xc8\x9bat de el \xc3\xaen anul 1894 (Sch\xc3\xbclerkirchenchor) dup\xc3\xa3 modelul corului din Biserica Sf. Toma din Leipzig (Thomaner), a participat la \xc3\xaembog\xc3\xa3\xc8\x9birea slujbelor religioase \xc8\x99i i-au permis lui Lassel s\xc3\xa3 abordeze un repertoriu bogat \xc8\x99i valoros. Prima cantat\xc3\xa3 de Bach care s-a c\xc3\xa2ntat la Bra\xc8\x99ov \xc3\xaen anul 1907 (Wachet auf ruft uns die Stimme, BWV 140), a fost c\xc3\xa2ntat\xc3\xa3 de c\xc3\xa3tre acest cor de tineri. Apari\xc8\x9biile acestui cor la diferitele ocazii din Bra\xc8\x99ov au fost un impuls \xc8\x99i pentru alte comunit\xc3\xa3\xc8\x9bi de a crea astfel de coruri. Cu acest cor \xc8\x99i \xc3\xaempreun\xc3\xa3 cu corul de tineret a reu\xc8\x99it s\xc3\xa3 c\xc3\xa2nte la Bra\xc8\x99ov oratoriile Elias de Mendelssohn \xc8\x99i Crea\xc8\x9biunea de J. Haydn. \xc3\x8enfiin\xc8\x9barea corului de tineret, precum \xc8\x99i colaborarea acestuia cu corul b\xc3\xa3rb\xc3\xa3tesc, au constituit premisele viitorului cor Bach, care avea s\xc3\xa3 se formeze \xc3\xaen anul 1933._NEWLINE_Activitatea sa pedagogic\xc3\xa3 a cuprins orele de muzic\xc3\xa3 la gimnaziu (pentru care a redactat un manual \xc3\xaen cinci volume cu c\xc3\xa2ntece populare \xc8\x99i religioase) \xc8\x99i ore particulare de muzic\xc3\xa3 la materiile pian, canto \xc8\x99i org\xc3\xa3. Elevul s\xc3\xa3u cel mai cunoscut a fost Paul Richter, care i-a urmat calea \xc8\x99i a studiat la Leipzig, \xc3\xaen locul unde Rudolf Lassel \xc3\xaencepuse \xc3\xaen anul 1881.\n_START_SECTION_\nMuzic\xc4\x83 de teatru\n_START_PARAGRAPH_\nAmor \xc3\xaen Pensionat, op. 15, singspiel pentru soli\xc8\x99ti, cor \xc8\x99i pian/orchestr\xc4\x83, cu premiera \xc8\x99a Bra\xc8\x99ov._NEWLINE_Muzic\xc4\x83 vocal-simfonic\xc4\x83_NEWLINE_Preis und Anbetung, imn pentru cor b\xc4\x83rb\xc4\x83tesc, bas, tenor \xc8\x99i acompaniament de sufl\xc4\x83tori;_NEWLINE_Die Leidengeschichte unseres Herrn Jesu Christi, op. 23, cor mixt, soli\xc8\x99ti \xc8\x99i org\xc4\x83, Bra\xc8\x99ov 1930;_NEWLINE_Die Matth\xc3\xa4uspassion, oratoriu \xc3\xaen trei p\xc4\x83r\xc8\x9bi (ultima sec\xc8\x9biune neterminat\xc4\x83), soli\xc8\x99ti, cor mixt \xc8\x99i org\xc4\x83/orchestr\xc4\x83;\n_START_SECTION_\nMuzic\xc4\x83 de camer\xc4\x83\n_START_PARAGRAPH_\nJugendidyll (1877), vals pentru pian;_NEWLINE_Fantasie und Fugue \xc3\xaen do minor pentru org\xc4\x83;_NEWLINE_Preludii pentru org\xc4\x83;_NEWLINE_Kurze Vorspiele zu Klavierst\xc3\xbccken.\n_START_SECTION_\nMuzic\xc4\x83 coral\xc4\x83\n_START_PARAGRAPH_\nAls ich bei meinen Schafen Wacht, pastoral\xc4\x83 pentru cor mixt;_NEWLINE_Was t\xc3\xa4nt so wundersamer Klang, pentru cor mixt;_NEWLINE_Lass dich nu ja nichts dauern,  motet pentru cor mixt;_NEWLINE_Das ist ein Gr\xc3\xbcssen hier und dort, motet pentru cor mixt;_NEWLINE_Buss-lied, op. 6, pentru altist solo, cor mixt \xc8\x99i org\xc4\x83;_NEWLINE_Honterus-lied, op. 10, pentru cor mixt, versuri de Heinrch Schlandt;_NEWLINE_Zwei M\xc3\xa4nnerch\xd3\xa7re, op. 9 (Cuprinde: Es ist ein Traummlicht \xc3\xbcber dir \xc8\x99i Einsamkeit);_NEWLINE_Drei Lieder in Volk-ston, op. 11 (1. Sachsenlied f\xc3\xbcr M\xc3\xa4nnerchor oder einst immig mit Klavier oder Orchesterbegleitung, Bra\xc8\x99ov, Editura W. Hiemesch; 2. Mein Sachsenland, gemischter Chor, Bra\xc8\x99ov, Editura W. Hiemesch; idem Einstimming mit Klavier oder Orchester, Leipzig, Editura Lehmann; 3. Honterus-lied, Leipzig, Editura Lehmann);_NEWLINE_Drei M\xc3\xa4nnerch\xd3\xa7re, op. 20 (1. Daraus; 2. Sachsenhort; 3. Durch uns `re Sachsenganen dringt), Bra\xc8\x99ov, Editura W. Hiemesch;_NEWLINE_Wie der Hirsch schreit nauch frischen Wasser, pentru cor mixt, soli\xc8\x99ti \xc8\x99i org\xc4\x83 (dup\xc4\x83 Psalmul 42), Bra\xc8\x99ov, Editura H. Zeidner; _NEWLINE_20 Ch\xd3\xa7re zur Leidensgeschichte f\xc3\xbcr M\xc3\xa4nnerch\xd3\xa7r, op. 22;_NEWLINE_F\xc3\xbcr uns, pentru cor mixt \xc8\x99i voce solo;_NEWLINE_Gel\xc3\xbcbde, op. 29, nr.1, pentru cor b\xc4\x83rb\xc4\x83tesc, Bra\xc8\x99ov, Editura H. Zeidner;_NEWLINE_Gruss an Hermannstadt, pentru cor b\xc4\x83rb\xc4\x83tesc, pe versuri de Julius R\xd3\xa7mer;_NEWLINE_Gefallenen Kameraden, pentru cor b\xc4\x83rb\xc4\x83tesc, pe versuri de Ostwald.\n_START_SECTION_\nMuzic\xc4\x83 vocal\xc4\x83\n_START_PARAGRAPH_\nFr\xc3\xbchlingslust (1896), pentru voce \xc8\x99i pian, pe versuri de Regine Ziegler;_NEWLINE_M\xc3\xa4dchentod (1896), pentru voce \xc8\x99i pian, pe versuri de Michael Albert;_NEWLINE_Trinklied (1896), pentru voce \xc8\x99i pian, pe versuri de Regine Ziegler;_NEWLINE_Ein Kleines Lied (1897), pentru voce \xc8\x99i pian;_NEWLINE_Allein (1897), pentru voce \xc8\x99i pian, pe versuri de Regine Ziegler;_NEWLINE_Wilkommen (1897), pentru voce \xc8\x99i pian, pe versuri de Julius R\xd3\xa7mer;_NEWLINE_Karpathenwacht, patru c\xc3\xa2ntece pe versuri de Malvine Antoni, Bra\xc8\x99ov, Editura W. Hiemesch;_NEWLINE_Lieder, volksausgabe, Herausgegeben von Kuratorium zur herausgabe der Werke Rudolf Lassels, Bra\xc8\x99ov, Editura W. Hiemesch;_NEWLINE_Drei Volks-und Vaterlands lieder f\xc3\xbcr die Siebenb\xc3\xbcrger Sachsen, pentru voce \xc8\x99i pian, pe versuri de Max Moltke, Bra\xc8\x99ov, Editura Johann Hedwig;_NEWLINE_Zwei Lieder in sieben b\xc3\xbcrgische Mondart f\xc3\xbcr Mitte Stimme mit Klavierbegleitung, Bra\xc8\x99ov, Editura Hiemesch;_NEWLINE_Sechs Lieder im Volkston, op. 16, Sibiu, Editura Krafft.\n_START_SECTION_\nMuzicologie\n_START_PARAGRAPH_\nEinf\xc3\xbchrung in das weltliche Oratorium \xe2\x80\x9cOdysseus\xe2\x80\x9d von Max Bruch (1892), Arhiepiscopia Bisericii Negre din Bra\xc8\x99ov.'